section_heading: Koncept
paragraph_text: Koncept albuma, kakvog ga je Waters osmislio 1977. godine, prati razne čovjekove misli tijekom cestovnog putovanja po Kaliforniji, usredotočivši se na njegovu krizu srednjih godina, ali i njegov san o činjenju preljuba s autostopericom koju pokupi u međuvremenu. Tijekom puta također se suočava s ostalim strahovima i paranojom, a svi se navedeni događaji zbivaju u stvarnom vremenu, tijekom ranih jutarnjih sati neodređenog dana, između 4:30 i 5:12.